26 H. Høffding. 



Forhold, som i Følge Sagens Natur ikke kan ophæves eller 

 væsentlig forandres, nemlig Forholdet mellem Moder og Barn. 

 I dette Forhold voxer den sympathiske Følelse umiddelbart ud 

 af Naturinstinktet. Det danner den faste Kjærne, ved hvilken 

 Familielivets højere Former blive mulige. Der lægges her 

 Grunden til et Livsfællesskab, inden for hvilket Sympathifølelserne 

 kunne plejes og naa en saadan Styrke, at de efter Haanden 

 kunne omfatte større Kredse. \1oderkjærligheden vedbliver dog 

 stedse at staa som Forbillede og Maalestok for al Sympathi, 

 baade hvad Styrke og Kenhed angaar. Et Minde om, at Familie- 

 forholdet er de sympathiske Følelsers stadige Kilde, er det, naar 

 den almindelige Menneskekjærlighed finder sit mest slaaende 

 Udtryk i den Sætning, at alle Mennesker ere Brødre. 



Det er her ikke Stedet at gaa ind paa en nærmere psyko- 

 logisk Undersøgelse af de sympathiske Følelsers Natur og af 

 deres forskjellige Karakter efter de Elementer, hvoraf de bestaa, 

 og efter det Omfang, i hvilket de ytre sig (smlgn. herom min 

 Psykologi 2 Udg., VI C). Hvor Sympathien har naaet sin fulde 

 Renhed, er den en Følelse af Lyst eller' Ulyst, som blot er 

 bestemt ved, at andre Væsener føle Lyst eller Ulyst. Hvad dens 

 Omfang angaar, var det det betydningsfuldeste Punkt i dens 

 Udviklingshistorie, da den udvidede sig fra blot at omfatte Fa- 

 milie, Nation og Race til at gjælde hele Slægten. Allerede den 

 græske Filosofi (den peripatetiske og den stoiske Skole) førte 

 til Ideen om en almindelig Menneskekjærlighed^ grundet paa alle 

 Menneskers naturhge Sammenhøren i et stort Samfund. Men 

 større historisk Betydning fik denne Ide først ved som et Hoved- 

 bud i Kristendommen at blive en af de ledende Tanker i en 

 stor Verdensreligion. 



9. Ethisk set er den store Betydning heraf, at Horizonten 

 er bleven udvidet, saa at Følelsen af Lyst og Ulyst nu ikke blot 

 bestemmes ved Individets egen Skæbne, men ved Livsvilkaarene 

 for et Samfund, af hvilket Individet kun er et enkelt Led. Naar 



